રાજકોટ તા.૧૩: ઉપલેટાથી ત્રીસેક કિ.મી. દૂર આવેલા પ્રાંસલા ગામમાં ચાલી રહેલી રાષ્ટ્રકથા શિબીરમાં ગત મોડી રાત્રે અચાનક આગ ભભૂકી ઉઠતાં તંબુઓમાં સુતેલા છાત્રા-છાત્રોમાં નાશભાગ મચી ગઇ હતી. આગમાં ત્રણ વિદ્યાર્થીની ઘટના સ્થળે જ ભડથું થઇ ગઇ હતી અને અનેક દાઝી ગઇ હતી તેમજ ભાગદોડમાં ઇજા થઇ હતી. આ દૂર્ઘટનામાં દાઝેલી એક તથા પડી જતાં ઇજા થયેલી બે છાત્રાને રાજકોટ સિવિલ હોસ્પિટલમાં ખસેડાઇ છે. આ બંનેએ જણાવ્યું હતું કે અમે તો ભરઉંઘમાં હતાં અને આગ ભભૂકતાં જીવ બચાવવા ભાગ્યા હતાં.